  Анжелика Тихонова корреспондент 2022-тӥ арын тулыспалэ Сарапул ёросысь Сигаево черкогуртын ортчоно Спортъя XXVIII элькун тол гурт шудонъёслэн талисманзы Камушка луоз. Со сярысь, Сарапул ёрослэн тӧроез Игорь Асабин вылэ чӧлскыса, Удмуртиысь Спортъя дасяськонъя центрлэн пресс-службаез ивортӥз. Та дыре Шудонъёсты сӥё-дано усьтон ужрадлэн концепциез дась ни, али видеосузьетэ Камушкаен люкетъёсты гожтон бордын ужало. Озьы ик синпель кузьымъёслэн но усьтон ужрадэ пыриськисьёслы костюмъёслэн эскизъёссы дасесь ини. Али соосты лэсьтон бордын тыршо. Черкогуртысь шор карлудэз чебер карыны ӵектонъёс люкамын. Мерлыко удысысь ужъюртъёсты огвыллем чебертон эскизъёс дасян бордын ужало на.  Али куасэн ворттылон трасса лэсьто, спорт объектъёсын тупатъян ужъёс нуо.  Вуоно ужрад ёросмы туж пусйымон луэ, азьланяз трос ужмы на, но мон оскисько – вань пуктэм ужпумъёсмес быдэстом, Шудонъёсты умой ортчытом Игорь Асабин, Сарапул ёрослэн тӧроезПусъём, Кам шурез возьматӥсь Камушка ӟуч чеберай 2016-тӥ арын гурт шудонъёслэн талисманэз луылӥз вал ини. Соку Сигаево черкогуртын ик Спортъя XXV элькун гужем гурт шудонъёс ортчизы. Тодэ вайытом, 2021-тӥ арын элькун тол гурт шудонъёс Вавож ёросын ортчизы, нош гужем гурт шудонъёс – Грак ёросын. 2022-тӥ арын гужем ӵошатсконъёс Балезино ёросын ортчозы.  Тегъёс: Спорт Сарапул Удмуртия гуртшудонъёс  